क्रॉस लेग बैठने से स्पर्म क्वालिटी होगी खराब; कैसे सुधरेगा बॉडी पॉस्चर
Good Body posture Exercises and tips in Hindi - गर्दन, पीठ  और कमर दर्द यह समस्या कॉमन हो गई है। इसकी सही वजह तलाशने की जगह ज्यादातर लोग मलहम लगाकर इंस्टेंट आराम ढूंढते
गर्दन, पीठ और कमर दर्द ये समस्या कॉमन हो गई हैंI इसकी सही वजह तलाशने की जगह ज्यादातर लोग मलहम लगाकर इंस्टेंट आराम ढूंढते हैं।
थोड़ी देर आराम के बाद दर्द वापस आ जाता है। तब हमें कोई न कोई मालिश वाले की सलाह देता है। हम वहां पहुंच जाते हैं।
इस तरह बीमारी की जड़ को हम नहीं ढूंढते बल्कि टेंपरेरी आराम तलाशकर अपनी ही बीमारी बढ़ाते रहते हैं।
कम उम्र में भी इस तरह के दर्द की वजह क्या है, कौन सी गलती हमें परेशानी में डाल रही है, ये जानेंगे आज जरूरत की खबर में।
आपके सवालों का जवाब देंगे डॉ. विशाल कुंदनानी। ये आर्थोपेडिक और स्पाइन केयर एक्सपर्ट हैं। बॉम्बे हॉस्पिटल और लीलावती हॉस्पिटल मुंबई के चीफ सर्जन हैं।
सवाल: पॉस्चर यानी मुद्रा का सही होना क्यों जरूरी है?
जवाब: चलने, सोने और बैठने का तरीका अगर सही नहीं होगा तो हमारे हेल्थ पर गहरा असर होगा। इस वजह से हमारी हडि्डयों और मांसपेशियों पर दबाव पड़ता है।
सही पॉस्चर होने से…
सवाल: गलत पॉस्चर किसे कहते हैं?
जवाब: इसके कुछ उदाहरण नीचे दे रहे हैं…
सवाल: गलत पॉस्चर या मुद्रा में बैठने से क्या-क्या दिक्कतें हो सकती हैं?
जवाब: 
गर्दन और कमर दर्द: सही पॉस्चर न रखने पर रीढ़ की हड्डियों के जोड़ों पर दबाव पड़ता है। स्पाइन रिलेटेड परेशानियां होने लगती हैं। साइटिका, स्लिप्ड डिस्क, सर्वाइकल, स्टिफ नेक जैसी बीमारियां हो सकती हैं।
बल्जिंग डिस्क: इस बीमारी में दर्द रीढ़ की हड्‌डी से शुरू होता है और धीरे-धीरे पूरे शरीर में फैलता है। यह आपके नर्वस सिस्टम को भी प्रभावित करती है। ये ज्यादातर उन लोगों को होती है जो सीटिंग जॉब्स करते हैं।
मांसपेशियों की जकड़न: मांसपेशियों की जकड़न को मांसपेशियों में ऐंठन भी कहा जाता है। जो लोग बिल्कुल एक्सरसाइज नहीं करते हैं, लंबे समय तक एक ही पोजिशन में बैठकर काम करते हैं वो इससे परेशान होते हैं। इसमें ब्लड सर्कुलेशन सही तरह से नहीं हो पाता। इस वजह से धमनियां सिकुड़ जाती हैं।
फ्लेक्सिबिलिटी में कमी: जैसे ही शरीर मे अकड़न की समस्या आती है फ्लेक्सिबिलिटी यानी लचीलापन कम होने लगता है। आप रोजमर्रा के काम जैसे नीचे झुककर कुछ उठाना, जमीन पर बैठकर कुछ कर भी नहीं कर पाते हैं। क्योंकि आपकी मांसपेशियों में तेज खिंचाव महसूस होता है।
बॉडी का बैलेंस गड़बड़: इसमें आप सही तरह चल नहीं पाते, कुछ लोगों को तो चलने के लिए भी सहारे की जरूरत होती है। बैठकर उठने से भी आप डगमगाकर गिरने लगेंगे।
काइफोसिस: इसे कुबड़ापन कहते हैं। यह किसी भी उम्र में हो सकता है। वैसे तो इसके होने के कई कारण हैं, कई बार यह हरेडिटेरी भी होती है लेकिन गलत पॉस्चर में बैठने-उठने से यह समस्या हो सकती है।
सवाल: क्या कोई टेस्ट है जो बताएगा कि मेरा पॉस्चर सही है या नहीं?
जवाब: बिल्कुल। वॉल टेस्ट करके आप आसानी से समझ सकते हैं कि आपका पॉस्चर सही है या नहीं। इसे ऐसे करें:
नोट: अगर ऐसा नहीं हो पा रहा तो समझ लें आपको पॉस्चर सही करने की जरूरत है।
वर्क डेस्क पर बैठकर काम करने का सही तरीका सीख लें
सवाल: अक्सर लोग कुर्सी पर अपने पैर क्रॉस कर बैठते हैं, यह सही है या गलत?
जवाब: इंटरनेशनल जर्नल ऑफ एनवायर्नमेंटल रिसर्च एंड पब्लिक हेल्थ की एक स्टडी के मुताबिक क्रॉस-लेग बैठने से हिप मिसलिग्न्मेंट खराब हो सकता है। इसका मतलब इस सिचुएशन में आपका एक हिप दूसरे की तुलना में अधिक बड़ा हो जाता है।
कई रिसर्च में यह भी कहा गया है कि घुटना क्रॉस कर बैठना, एंकल क्रॉसिंग कर बैठने से भी बुरा प्रभाव देता है।
इस वजह से कई तरह की समस्या हो सकती हैं। जैसे-
अब बात सही पॉस्चर में खड़े होने और चलने की करते हैं…
सवाल: सही तरह से खड़े होने का तरीका बताएं?
जवाब: खड़े होते वक्त बॉडी का भार एड़ी पर न देकर पंजे पर दें। ध्यान रखें कि इस समय गर्दन और पीठ दोनों सीधी हों।
अगर आप टेढ़े या फिर झुक कर खड़े होंगे तो आगे जाकर पीठ दर्द की समस्या होगी।
सवाल: हमें कैसे पता चलेगा कि हम सही चल रहे हैं या गलत?
जवाब: सीधे खड़े रहना पॉस्चर सुधारने का सबसे आसान तरीका है। कई बार हमें पता नहीं होता कि हम किस तरह बैठते हैं या चलते हैं। इसे जानने के लिए अपने दोस्त की मदद ले सकते हैं। किसी दीवार के पास सीधे खड़े हो जाएं। नॉर्मल ही रहें, तनकर या सजग होकर न खड़े हों।
दोस्त से तीन अलग-अलग कोणों से तस्वीर खींचने को कहें। इससे आप अपने सही पॉस्चर को आराम से समझ पाएंगे।
सवाल: अच्छा गलत तरीके से खड़ा होने से शरीर में क्या दिक्कतें हो सकती हैं?
जवाब: हमारी स्पाइन में दो कर्व होते हैं। अगर हम सही पॉस्चर में खड़े नहीं होते हैं तो उन कर्व्स पर दबाव पड़ता है। गलत तरह से खड़े रहने की वजह से स्पाइन पर भी जोर पड़ता है। इससे लोअर बैक में दर्द होता है, साइटिका की दिक्कत होने लगती है।
गलत पॉस्चर के कारण कार्पल टनल सिंड्रोम, स्ट्रेस, अपच, दर्द और सूजन जैसी दिक्कतें भी हो सकती हैं।
खड़े होने का सही तरीका सीखें और अपने पॉस्चर को सुधारें
सवाल: चलने का सही तरीका भी बता दें?
जवाब:
सवाल: गलत तरीके से खड़े रहने या चलने से रीढ़ पर क्या प्रभाव पड़ता है?
जवाब: मेयो क्लीनिक की एक रिसर्च आई थी, जिसके मुताबिक आपके सिर का झुकाव यह तय करता है कि आपकी रीढ़ पर कितना वजन पड़ता है।
सीधे खड़े रहने की कंडीशन में रीढ़ पर 4.5 से 5.5 किलोग्राम वजन पड़ता है। सिर 15 डिग्री झुका हुआ हो तो यह भार 12.5 किलोग्राम तक बढ़ जाता है।
वहीं आपके सिर का झुकाव 60 डिग्री तक आगे की ओर हो तो रीढ़ पर 27 किलोग्राम के बराबर वजन पड़ता है।
सवाल: मोबाइल फोन यूज करते वक्त कैसा होना चाहिए पॉस्चर?
जवाब: हर वक्त या गलत तरीके से मोबाइल फोन या लैपटॉप यूज करने से टेक्स्ट नेक की प्रॉब्लम होती है। इसमें बोन स्ट्रक्चर में बदलाव होता है। इससे गर्दन, सिर, पीठ व कंधों में हर समय दर्द रहता है। मांसपेशियों में जकड़न होती है।
मायो फाउंडेशन फॉर मेडिकल एजुकेशन एंड रिसर्च के मुताबिक मोबाइल इस्तेमाल करते समय गर्दन ज्यादा न झुकाएं। गर्दन झुकाने से स्पाइन पर जोर पड़ता है। गर्दन दुखने लगती है जिससे सर्वाइकल स्पॉन्डिलाइटिस की भी समस्या होने लगती है। डॉक्टर ने बताया कि मोबाइल चलाते समय आंखों को नीचे रखें गर्दन को नहीं।
सवाल: गलत पॉस्चर के पीछे की साइकोलॉजी क्या है?
जवाब: साइकेट्रिस्ट प्रीतेश कहते हैं, अगर व्यक्ति एंजाइटी में हैं, तो वो कंफर्टेबल नहीं रहेगा। उसको हर चीज की जल्दी रहेगी। ये लोग बैचेन रहेंगे और अपनी बॉडी के पॉस्चर को कंट्रोल करने की कोशिश करते रहेंगे। वो कभी क्रॉस लेग बैठेंगे तो कभी पैर सीधी करके।
खड़े होने पर भी उनका पॉस्चर गड़बड़ होगा।
कई बार बचपन से ही गलत तरीका से उठने-बैठने की आदत हो जाती है। दिमाग उसे उसी तरह से याद करता है और वो उस व्यक्ति की आदत बन जाती है।
सवाल: आपने सही करने का तरीका तो सीख लिया, इतनी पुरानी आदत काे सुधारना एक दिन की बात नहीं। ऐसे में आपके मन में भी वहीं सवाल होगा जो मेरे मन में है कि सही पॉस्चर में रहने के लिए नॉर्मल इंसान अपना माइंड सेटअप कैसे करें, कि वो इन चीजों को मेंटेन कर सके?
जवाब: साइकेट्रिस्ट प्रीतेश गौतम के मुताबिक नॉर्मल इंसान की बात करें तो उसके दिमाग में यह चलता है कि अगर आज से मैं ऐसे बैठूंगा, उठूंगा तो लोग मेरे बारे में क्या सोचेंगे, लोग मुझे कैसे देखेंगे। कहने का मतलब ऐसे लोगों के दिमाग में fear of scrutiny का डर घर करने लगता है।
ऐसे लोगों को अपने मन को समझाना चाहिए कि सामने वाले के पास इतना टाइम नहीं है कि आपको नोटिस करे और पॉस्चर को देखें।
बस आप पुरानी गलती सुधारते हुए पॉस्चर को सही करने पर काम करें।
अगर आप कॉन्शियस होंगे तो पॉस्चर आपके बॉडी लैंग्वेज को दर्शाती है। इसलिए खुद को मोटिवेट रखें।
आयुर्वेदिक डॉक्टर अबरार मुल्तानी बता रहे हैं बॉडी पॉस्चर को कैसे सुधारा के टिप्स
गर्दन का रखें ध्यान
स्मार्टफोन के बढ़ते उपयोग ने कई शारीरिक विकारों को भी जन्म दिया है। अधिक देर तक गर्दन झुकाकर फोन चलाना गर्दन के पॉस्चर को बिगाड़ता है। ज्यादा देर तक गर्दन झुकाकर न रखें।
कंप्यूटर स्क्रीन को इतनी ऊंचाई पर रखें कि गर्दन को ऊपर या नीचे करके न देखना पड़े। गर्दन में लचीलापन बनाए रखने के लिए दाएं, बाएं, ऊपर, नीचे करके और गर्दन को गोल घुमाकर नियमित व्यायाम करें।
अधिक देर न बैठिए
हमारा शरीर बैठे रहने के लिए नहीं काम करने के लिए बना है। जितना अधिक बैठे रहेंगे, शरीर उतना निष्क्रिय होता जाएगा। थोड़ी-थोड़ी देर में उठकर चहलकदमी करें।
अपनी कुर्सी और डेस्क की ऊंचाई हाथों के समानांतर रखें। टाइपिंग करते वक्त सुनिश्चित करें हाथ नीचे टिके हुए हों। पैरों को समतल जमीन पर रखें। कुछ देर के लिए कुर्सी पर पद्मासन में बैठे।
आराम से करें तौबा
लंबी दूरी तक गाड़ी चलाते वक्त पूरी तरह झुक जाना थोड़ी देर का आराम तो दे सकता है लेकिन यह पॉस्चर के लिए सही नहीं है।
अपनी सीट को स्टीयरिंग व्हील के पास रखें। अपने पीठ के पीछे एक तकिया या टॉवेल को मोड़कर भी रख सकते हैं।
चलते-चलते 
